b'\n_START_ARTICLE_\nLeonas Kozlovskis\n_START_SECTION_\nBiografija\n_START_PARAGRAPH_\n1914\xe2\x80\x931917 m. kov\xc4\x97si lenk\xc5\xb3 legionuose, priklaus\xc4\x97 Lenk\xc5\xb3 karinei organizacijai. 1921\xe2\x80\x931931 m. ir 1935\xe2\x80\x931939 m. Lvovo universiteto profesorius. 1935 m. Lenk\xc5\xb3 moksl\xc5\xb3 akademijos narys._NEWLINE_1928\xe2\x80\x931935 m. Seimo narys, 1935\xe2\x80\x931939 m. senatorius. 1930\xe2\x80\x931932 m. \xc5\xbeem\xc4\x97s reform\xc5\xb3 ministras. 1934 m. gegu\xc5\xbe\xc4\x97s 15 d. \xe2\x80\x93 1935 m. kovo 28 d. Lenkijos ministras pirmininkas. Prasid\xc4\x97jus Antrajam pasauliniam karui 1939\xe2\x80\x931941 m. kalintas TSRS, nuteistas mirti, bet amnestuotas. Priklaus\xc4\x97 V. Anderso lenk\xc5\xb3 armijai, dezertyravo pas vokie\xc4\x8dius. Internuotas Berlyne, lenk\xc5\xb3 karo lauko teismo u\xc5\xbe aki\xc5\xb3 nuteistas mirti. \xc5\xbduvo per bombardavim\xc4\x85._NEWLINE_Atstovavo vadinamajai neoautochton\xc5\xb3 mokyklai, teig\xc4\x97, kad slav\xc5\xb3 prot\xc4\x97viai gyven\xc4\x99 Oderio ir Vyslos baseinuose.'